Rīgā	2024. gada 16. aprīlī


Latvijas Organiskās sintēzes institūta Iepirkumu komisija ir saņēmusi un izskatījusi ieinteresēto piegādātāju jautājumus par Latvijas Organiskās sintēzes institūta izsludināto iepirkumu, atklāto konkursu „ Noliktavas ēkas būvprojekta izstrāde Latvijas Organiskās sintēzes vajadzībām”, 
iepirkuma identifikācijas Nr.: OSI 2024/07 MI.


Ieinteresēto piegādātāju jautājumi un Iepirkumu komisijas atbildes:


Jautājums:
Iepirkuma Nolikuma 3.3.3. punktā noteikts: Pretendents ir izpildījis vismaz 2 (divu) līdzvērtīgu objektu būvprojektu izstrādes līgumus iepriekšējo 3 (trīs) kalendāro gadu laikā (no 2021. gada sākuma līdz piedāvājumu iesniegšanas dienai). Par līdzvērtīgiem objektiem tiks uzskatīti objekti, kas atbilst sekojošiem nosacījumiem:
3.3.3.1. Būvprojekts izstrādāts funkcionāli līdzīgai ēkai;
3.3.3.2. Projektētās ēkas ietilpība nav mazāka par 140 eiropaletēm (vai ekvivalents);
3.3.3.3. Izpildītā līguma summa nav mazāka par 30 000 eiro.
Pamatojoties uz iepriekšminēto, Lūdzam paskaidrot:
1. Vai pretendenta izstrādāts būvprojekts ēkai ar galveno lietošanas veidu - 1251 Rūpnieciskās ražošanas ēkas (kas MK noteikumu Nr. 326 no 2018. gada 12. jūnija pielikumā “Būvju klasifikācija” atrodas grupā “125 Rūpnieciskās ražošanas ēkas un noliktavas”) tiks atzīts par atbilstošu Nolikumā 3.3.3. punkta, apakšpunkta 3.3.3.1. izvirzītajai prasībai?
2. Vai pretendenta izstrādāts būvprojekts ēkai ar būvtilpumu, kas nav mazāks par 450 m3, tiks atzīts par atbilstošu Nolikumā 3.3.3. punkta, apakšpunkta 3.3.3.2. izvirzītajai prasībai?

Atbilde:
1. Izstrādāts būvprojekts ēkai ar galveno lietošanas veidu - 1251 Rūpnieciskās ražošanas ēkas atbildīs iepirkuma Nolikuma 3.3.3.1. punktā minētajai kvalifikācijas prasībai par pieredzi funkcionāli līdzīgas ēkas būvprojekta izstrādāšanā.
2. Attiecībā uz pieredzi apliecinošās ēkas būvtilpumu paskaidrojam, ka projektētājam kā nozares profesionālim jābūt spējīgam izvērtēt, vai minētā apjoma ēka ir pietiekami liela 140 eiropalešu izmantošanai saskaņā ar labo praksi noliktavu būvniecībā.



Cieņā
Artūrs Aksjonovs
Latvijas Organiskās sintēzes institūta
Iepirkumu nodaļas vadītājs
Tel. 67014884

